Diari Oficial de la Generalitat Valenciana


Sumari del DOGV 5600, del 17-09-2007 (2007/11634)

RESOLUCIÓ de 13 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'Addenda al Conveni subscrit entre la Generalitat, a través de la Conselleria d'Agricultura, Pesca i Alimentació, i la Comunitat de Regants de la Vall de Beneixama per a l'execució d'obres de modernització de regadius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5600

Data del DOGV
:   17-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11541


Data del document
:   13-09-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * Beneixama
    * ordenació hidroagrícola
    * cooperació administrativa

RESOLUCIÓ de 13 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'Addenda al Conveni subscrit entre la Generalitat, a través de la Conselleria d'Agricultura, Pesca i Alimentació, i la Comunitat de Regants de la Vall de Beneixama per a l'execució d'obres de modernització de regadius. [2007/11504]  
Subscrita, després de la tramitació prèvia reglamentària, entre la Generalitat i la Comunitat de Regants de la Vall de Beneixama, el 19 de juny de 2007, una Addenda al Conveni subscrit entre la Generalitat, a través de la conselleria d'Agricultura, Pesca i Alimentació, i la Comunitat de Regants de la Vall de Beneixama per a l'execució d'obres de modernització de regadius, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentada Addenda, que ha quedat inscrita en el Registre de Convenis amb el número 1191/2007, i que figura com a annex d'esta resolució.  
València, 13 de setembre de 2007.El director general de Relacions amb les Corts i Secretariat del Consell: Ángel Mompó Romero  
ADDENDA AL CONVENI SUBSCRIT ENTRE LA GENERALITAT, A TRAVÉS DE LA CONSELLERIA D'AGRICULTURA, PESCA I ALIMENTACIÓ, I LA COMUNITAT DE REGANTS DE LA VALL DE BENEIXAMA PER A L'EXECUCIÓ D'OBRES DE MODERNITZACIÓ DE REGADIUS  
En València, a 19 de juny de 2007  
COMPAREIXEN  
D'una part, el conseller d'Agricultura, Pesca i Alimentació, Juan G. Cotino Ferrer, en exercici de les competències atribuïdes pels Decrets 6/2004, de 26 d'agost de 2004 (DOGV núm. 4829, de 27 d'agost de 2004) i el 7/2004, de 27 d'agost de 2004 (DOGV núm. 4830, de 30 d'agost de 2004) i en virtut de l'autorització concedida per Acord del Consell de data 25 de maig de 2007.  
I d'una altra, Vicente Navarro Barceló, president de la Comunitat de Regants de la Vall de Beneixama, facultat per Acord de 18 de març de 2006, de la Junta General de la Comunitat de Regants.  
EXPOSEN  
Que amb data 22 de novembre de 2006, la conselleria i la Comunitat de Regants de la Vall de Beneixama van subscriure el "conveni entre la conselleria d'Agricultura, Pesca i Alimentació i la Comunitat de Regants de la Vall de Beneixama per a l'execució d'obres de modernització de regadius". En la clàusula tercera s'establia que la inversió màxima auxiliable quedaria fixada en l'import d'adjudicació del projecte sotmés a licitació, d'acord amb el que es disposa en la clàusula segona.  
També establia que el compromís econòmic seria realitzat per mitjà d'addenda a l'esmentat conveni.  
Amb data 29 de novembre de 2006, la SEIASA adjudicà a l'empresa Begar Construcciones les obres del «Projecte de sistema de reg a pressió per a la Comunitat de Regants de la Vall de Beneixama (Alacant)" per un import total de 3.293.003,08 euros.  
En conseqüència i, tal com es disposa en la clàusula quarta, l'import màxim de l'ajuda a concedir per la conselleria d'Agricultura, Pesca i Alimentació serà el 25% de la quantitat anterior.  
En consideració a l'anterior, els qui compareixen, amb la representació que ostenten, formalitzen la present addenda d'acord amb les següents,  
CLÀUSULES  
Primera  
L'import màxim de l'ajuda que la conselleria d'Agricultura, Pesca i Alimentació, concedix a la Comunitat de Regants de la Vall de Beneixama per a l'execució de les obres del «Projecte de sistema de reg a pressió per a la Comunitat de Regants de la Vall de Beneixama (Alacant)", queda fixat en 823.250,77euros, amb la següent distribució d'anualitats:  
Any 0929 879.454 €  
Any 4158 063.280 €  
Any 2318 819.080 €  
Any 5491 564.682 €  
Any 9485 978.412,77 €  
Esta distribució d'anualitats podrà ser modificada per resolució de la conselleria, a petició de la comunitat de regants, sempre que existisca disponibilitat pressupostària.  
Segona  
Els pagaments s'efectuaran tal com es disposa en la clàusula quarta del conveni i a càrrec de l'aplicació pressupostària 98.52.13.9752.897.07.9, línia T6144000.  
Tercera  
El conveni tindrà vigència màxima fins a l'exercici de 2011 i, en tot cas, finalitzarà el 31 de desembre de 2011.  
Quarta  
Serà causa de rescissió del present conveni la no-iniciació de les obres corresponents al primer exercici.  
Quinta  
Per al cas en què qualsevol de les anualitats previstes en el present conveni no fóra íntegrament certificada amb anterioritat a la finalització del corresponent exercici, s'establix una penalització consistent en la minoració de la subvenció en la quantia que s'haguera deixat de certificar. Esta penalització també s'aplicarà si no pot ser emés el certificat preceptiu per falta d'autorització al supervisor per a l'accés a les obres, l'estat dels mesuraments o qualsevol altre document necessari per al càlcul de l'obra realment executada.  
El conseller d'Agricultura, Pesca i Alimentació  
Juan G. Cotino Ferrer  
El president de la Comunitat de Regants de la Vall de Beneixama   
Vicente Navarro Barceló